
U32007-002898/19.07.2007
REFERAT

pentru avizarea  Planului Urbanistic de Detaliu: „Extindere 
zonă rezidenţială” parcelele cu nr. topo 1289/998-1030/2/b/2/a/1/162 şi 
1289/998-1030/2/b/2/a/1/163, str. Luţă Ioviţă, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U32007-002898/12.06.2007, prin care se solicită avizarea din punct de vedere urbanistic a documentaţiei Plan Urbanistic de Detaliu „Extindere zonă rezidenţială” parcelele cu nr. topo 1289/998-1030/2/b/2/a/1/162 şi 1289/998-1030/2/b/2/a/1/163, str. Luţă Ioviţă, Timişoara.
Având în vedere cerinţele Certificatului de Urbanism nr. 4438 din 28.07.2006.
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Extindere zonă rezidenţială” parcelele cu nr. top 1289/998-1030/2/b/2/a/1/162 şi nr. top 1289/998-1030/2/b/2/a/1/163, str. Luţă Ioviţă, Timişoara.

Documentaţia este iniţiată de beneficiarii BÂRNA GABRIELA, DIACONOVICI RADU GEORGE şi soţia DIACONOVICI VICTORIA ANTOANETA şi elaborată de S.C. POLIFORM S.R.L., Timişoara, proiect nr. 14/2007.
Terenul ce face obiectul documentaţiei de faţă, se află în intravilanul municipiului Timişoara,  partea de sud-est, zona Ciarda Roşie, pe str. Luţă Ioviţă. 

Prin P.U.G. aprobat prin HCL nr. 157/2002 Timişoara pentru acest amplasament este propusă funcţiunea de zonă verde. Prin P.U.Z. aprobat pin HCL 50/1999 pentru acest amplasament este propusă extinderea cimitirului existent.

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Terenul studiat cu o suprafaţă totală de 2.105 mp este în proprietatea lui BÂRNA GABRIELA, identificat prin C.F. nr. 1913 Comuna Urseni, nr. cadastral 1289/998-1030/2/b/a/1/162, în suprafaţă de 1151 mp, şi a lui DIACONOVICI RADU GEORGE şi soţia DIACONOVICI VICTORIA ANTOANETA C.F. nr. 1910 Comuna Urseni, nr. cadastral 1289/998-1030/2/b/a/1/163 în suprafaţa de 954 mp
Prezenta documentaţia are drept obiectiv precizarea condiţiilor urbanistice prin care zona studiata sa-si schimbe caracterul in zona rezidentiala, deoarece prin documentatiile de urbanism aprobate anterior (PUG şi PUZ) a fost stabilita, pe terenuri din proprietatea privata a persoanelor fizice, fără acordul acestora, functiunea de zona cu destinatia de cimitir.
În conformitate cu Adeverinţa nr. 2/20.01.2005, emisă de Parohia Ortodoxă Română Timişoara Ciarda Roşie, cimitirul existent în zonă nu mai este folosit de peste 10 ani şi nici nu se intentioneaza a se mai folosi. Totodata, pentru aceasta există si Aviz Mediu nr. 599RP/04.06.2007, eliberat cu condiţii.
Terenul ce face obiectul documentaţiei de faţă este partial afectat de zona de protectie si interdictie de construire de 50 m, instituita in jurul incintei cimitirului existent. Prin documentatie se propune pe terenul ramas liber, lotizarea acestuia in 2 parcele in vederea realizarii de locuinte individuale, in regim de inaltime de D+P+1E+M.
Parcelele vor deveni accesibile din continuarea străzii Luţă Ioviţă cu o lăţime a benzii carosabile de 6,00 m, care este perpendiculară pe strada Theodor Pallady, conform Aviz Comisia de Circulaţie TH2007-1733/26.04.2007.
Indicii de construibilitate propuşi prin documentatie:

procent de ocupare al terenului de max. 35,0%
coeficient maxim de utilizare al terenului de 1,6.
Intervenţia se va înscrie din punct de vedere funcţional, în tipul de subzonă rezidenţială cu cu clădiri P, P+1, P+2.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.


Se vor respecta toate condiţiile impuse prin avizele eliberate de deţinătorii de reţele şi utilităţi publice.
Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare şi Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.).

Planul Urbanistic de Detaliu „Extindere zonă rezidenţială” parcelele cu nr. topo 1289/998-1030/2/b/2/a/1/162 şi 1289/998-1030/2/b/2/a/1/163, str. Luţă Ioviţă, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

